
STAREA INTAI 

Glasul al 5-lea: 

1. în mormânt, Viaţă, 
Pus ai fost, Hristoase, 

Şi s-au spăimântat oştirile îngereşti, 
Plecăciunea Ta cea multă proslăvind. 

2. Dar cum mori, Viaţă, 

Si cum şezi în mormânt? 

Si împărăţia morţii Tu o zdrobeşti, 

Şi pe morţii cei din iad îi înviezi? 

3. Te mărim pe Tine, 
Iisuse Doamne, 

Şi-ngroparea îţi cinstim şi patimile, 
Că din stricăciune Tu ne-ai izbăvit. 

4. Cel ce-ai pus pământul 



Cu măsuri, Hristoase, 

Astăzi şezi în mic mormânt, Ziditorule, 

Şi din gropi pe cei ce-au murit înviezi. 

5. Iisuse al meu, 
împărat a toate, 

De ce vii la cei din iad, o, Hristosul meu? 
Vrei să dezrobeşti pe neamul omenesc? 

6. Stăpânul a toate 
Mort se vede acum 

Şi deşertătorul gropilor celor morţi 
Se încuie -n groapă nouă ca un om. 

7. în mormânt, Viaţă, 
Pus ai fost, Hristoase, 

Şi cu moartea Ta pe moarte o ai pierdut 
Si viată lumii Tu ai izvorât. 

8. Cu cei răi, Hristoase, 
Ca un răufăcător, 

Socotit ai fost, dar ne-ai îndreptat pe toţi 
Şi ne-ai scos din amăgirea celui rău. 

9. Mai frumos cu chipul 
Decât oamenii toţi, 

Ca un om se vede mort şi fără de chip, 
Cel ce toată firea a-nfrumusetat. 

10. Iadul cum va răbda 
Intrarea Ta, Doamne; 

Si cum nu se va zdrobi-ntunecându-se, 
De-a luminii Tale fulgere orbind? 

11. Dulcea mea lumină 
Si mântuitoare, 

Cum în groapă-ntunecoasă Tu Te-ai 
ascuns? 

O, răbdare de nespus şi negrăit! 

12. Nici lumea de duhuri 
Nu pricepe, Doamne, 

Nici mulţimea far-de trup poate povesti 
Taina îngropării Tale, neştiind. 

13. O, minuni străine! 
O, ce lucruri noi! 

Cel ce-mi dă suflare mie Se poartă mort, 
îngropat de mâinile lui Iosif. 

14. în mormânt ai apus, 
Dar de-al Tatălui sân 



Nicicum nu Te-ai despărţit, Hristoase al 
meu. 

Acest lucru e străin si nefiresc! 

15. întreaga făptură 
Recunoaste-n Tine: 

împărat adevărat, pe pământ şi-n cer, 
Deşi în mormânt Te-ncui, Hristoase al meu! 

16. Tu-n mormânt fiind pus, 
Ziditor Hristoase, 

Temelia iadului s-a cutremurat 
Si-ale morţilor morminte s-au deschis. 

17. Cela ce în palmă 
Tot pământul ţine, 

Sub pământ acum cu trupul Se află mort, 
Slobozind pe morţii cei legaţi în iad. 

18. Din stricare, Doamne, 
Viata mea o ridici; 

Căci murind acum, la cei morţi Te-ai po- 
gorât 

Si-ale iadului zăvoare le-ai zdrobit. 

19. Ca lumina-n sfeşnic, 
Se ascunde acum 



Sub pământ, ca sub obroc, Trupul Dom- 
nului 

Şi din iad goneşte întunericul. 

20. Mulţimea de oştiri, 
Cea duhovnicească, 
împreună cu Iosif şi Nicodim 

Merg să-ngroape pe Cel ce e ne-ncăput. 

21. Murind Tu de voie, 

în mormânt ai fost pus; 

Şi pe mine ce-am fost mort, Iisuse-al meu, 

De amara mea greşeală m-ai scăpat. 

22. S-a schimbat făptura 
Prin a Tale patimi, 

Căci cu Tine-au pătimit toate câte sunt, 
Tiitor a toate cunoscându-Te. 

23. Luând în pântece 
A vieţii Piatră, 

Cel a toate mâncător, iadul, a vărsat 
Pe toţi morţii ce din veac i-a înghiţit. 

24. în mormânt nou Te-au pus 
înnoind, Hristoase, 

Firea oamenilor, prin învierea Ta, 
După cum se cade unui Dumnezeu. 

25. Pe pământ ai venit, 
Pe Adam să-1 mântui. 

Şi pe-acesta negăsind, jos Te-ai pogorât; 
Pân-la iad, Stăpânul meu, l-ai căutat. 

26. Pământul de frică 
S-a mişcat, Cuvinte, 

Si luceafărul lumina sa si-a ascuns, 
Apunând a Ta lumină sub pământ. 

27. Ca un om, ai murit 
De-a Ta voie, Doamne; 

Dar ca Dumnezeu pe morţi din gropi ai 
sculat 

Şi din întunericul păcatelor. 

28. Vărsând râu de lacrimi 
Peste Tine, Doamne, 

Cea Curată, ca o Maică, a glăsuit: 
„Oare cum Te voi îngropa, Fiul meu?" 

29. Ca grăunţul de grâu, 
Ce-ncolţeşte-n pământ, 



Spic aducător de rod nouă Te-ai făcut, 
înviind pe toţi urmaşii lui Adam. 

30. Sub pământ Te-ai ascuns 
Ca un soare, acum, 

Şi-ntr-a morţii noapte neagră Te-ai învelit; 
Ci răsai, Hristosul meu, mai strălucit! 

31. Cum ascunde luna 
Fata sa de soare, 

Aşa groapa Te-a ascuns şi pe Tine-acum, 
Cel ce prin trupească moarte ai apus. 

32. Iisus, Viaţa, 
Gustând moartea acum, 

Pe toţi oamenii de moarte i-a izbăvit 
Si viata tuturor le-a dăruit. 

33. Pe întâiul Adam, 
Prin păcat omorât, 

La viată ridicându-1 cu moartea Ta, 
Adam nou în trup Te-ai arătat acum. 

34. Cerestile cete, 

Mort întins, pentru noi, 

Te-au văzut, Stăpânul meu, şi s-au spăi- 

mântat 

Şi cu aripile s-au acoperit. 

35. Pogorându-Te mort, 
De pe lemn, Cuvinte, 

Iosif cel cu bun chip Te pune-n mormânt; 
Ci-nviază, Doamne, mântuind pe toţi. 

36. Bucurie, Doamne, 
Fiind îngerilor, 

întristare lor acum le-ai pricinuit, 

Cu trup mort, ca pe un om, văzându-Te. 

37. Suind Tu pe cruce, 
împreun-ai suit 

Şi pe muritorii vii; iar stând sub pământ, 
Ai sculat de-acolo pe cei adormiţi. 

38. Ca un leu, Tu, Doamne, 
Adormind cu trupul, 

Ca un pui de leu Te scoli, Cela ce ai fost 
mort, 

Lepădând şi bătrâneţea trupului. 

39. Cela ce din coasta 
Lui Adam cel dintâi 

Pe strămoş ai plăsmuit, eşti-n coastă- 

mpuns 

Si izvor curătitor ne izvorăsti. 

11 i 

40. Se-njunghia în taină 
Mai-nainte mielul, 

Iar acum Tu, pătimind, fără să cârteşti, 
Eşti fatis junghiat si firea curătesti. 

1 i i J O i 11 

41. Cine dar va spune 
Chipul groaznic şi nou? 

Cel ce stăpâneşte toate făpturile 
Pătimeşte azi şi moare pentru noi. 

42. Cuprinzându-i spaima, 
Au strigat îngerii: 

„Cum Se vede mort Stăpânul vieţii. 

Si de ce-n mormânt Se-ncuie Dumnezeu?" 

i 

43. Din coasta Ta, Doamne, 

Cea însulitată, 

i ~ 

Izvorăsti mie viaţă, prin viaţa Ta, 

Si mă înnoiesti si mă viezi cu ea. 

i ii 

44. Răstignit pe cruce, 
Ai chemat pe oameni, 

Iar curată coasta Ta împungându-se, 

Tuturor iertare dai, Iisusul meu. 

45. Cel cu chip cuvios 
Te găteşte-ngrozit 

Şi Te-ngroapă, ca pe-un mort, cu smere- 
nie, 

De-ngroparea Ta înfricoşându-se. 

46. Sub pământ, de voie, 
Pogorând ca un mort, 

Tu ridici de pe pământ, Hristoase, la cer 
Pe cei care de-acolo au fost căzuţi. 

47. Desi Te-ai văzut mort, 
Dar eşti viu Dumnezeu 

Şi ridici de pe pământ, Hristoase, la cer, 
Pe cei care de-acolo au fost căzuţi. 

48. Desi Te-ai văzut mort, 
Dar eşti viu Dumnezeu 

Şi pe oamenii cei morţi, pe toţi, înviezi, 
Omorând de tot pe-al meu omorâtor. 

49. O, ce bucurie, 

Ce dulceaţă multă. 



ii 



A fost ceea ce-a umplut pe toţi cei din iad, 
Strălucind lumina Ta-n adâncul lui. 

50. Îngroparea-Ţi laud, 
Patimilor mă închin; 

Şi puterea îţi măresc, Milostivule, 
Prin care de patimi am fost dezlegat. 

51. Asupra Ta, Doamne, 
Sabie s-a ascuţit 

Şi-a puternicului sabie s-a tocit, 
Iar cea din Eden se biruieste-acum. 

52. Văzând mieluseaua 
Pe-al său Miel junghiat, 
Doborâtă de dureri striga şi-ndemna, 
Ca şi turma să se tânguie cu ea. 

53. în mormânt de Te-ngropi 
Şi în iad de pogori, 

Dar mormintele, Iisuse, le-ai deşertat 
Şi întregul iad, Hristoase, l-ai golit. 

54. De-a Ta voie, Doamne, 
Pogorând sub pământ, 

Pe toţi oamenii din moarte i-ai înviat 
Si la slava Tatălui i-ai înălţat. 

55. Unul din Treime, 

Cu trupul, pentru noi, 

Defăimată moarte rabdă, binevoind; 

Se cutremură şi soare şi pământ. 

56. Urmaşii lui Iuda, 
Din izvor adăpaţi 

Şi cu mană săturaţi demult, în pustiu, 
în mormânt îl pun pe Hrănitorul lor. 

57. Ca un vinovat, stă 
Cel prea drept la Pilat 

Şi la moartea cea nedreaptă e osândit 
Şi Judecătoru-i răstignit pe lemn. 

58. îngâmfat Israil, 
Ucigaşe popor! 

Pentru ce pe Varava, pătimaş, slobozi, 
Iar pe Domnul pentru ce îl răstigneşti? 

59. Plăsmuind pe Adam 
Din pământ, cu mâna, 

Pentru dânsul Te-ai făcut om firesc în trup 
Şi de bunăvoia Ta Te-ai răstignit. 

60. Ascultând, Cuvinte, 
De al Tău Părinte, 

Pân-la iadu-ngrozitor Tu Te-ai pogorât, 
înviind tot neamul muritorilor. 

61. „Vai, Lumina lumii! 
Vai, a mea Lumină! 

O, Iisusul meu! O, Fiule prea dorit!" 
Cu amar, striga Fecioara şi jelea. 

62. Pizmătăreţ popor, 
Ucigaş blestemat! 

Ruşinează-te măcar, înviind Hristos, 
De mahrama şi de giulgiurile Lui. 

63. Vino, necurate, 
Ucigaş ucenic, 

Şi pricina răutăţii arată-mi-o: 

Pentru ce-ai ajuns tu pe Hristos să-L vinzi? 

64. Iubitor de oameni 
Te prefaci, nebune, 

Orb, nemernic, ne-mpăcat, vânzătorule; 
Tu, ce mirul ai voit să-1 vinzi pe bani. 

65. Cu ce preţ vândut-ai 
Sfântul Mir cel ceresc? 

Sau ce vrednic de potriva lui ai primit? 
Nebunie - aflaşi, prea blestemat satan! 

66. De iubeşti săracii 

Si mâhnit eşti de mir 

Ce se varsă, curăţind suflet păcătos, 

Cum pe aur, pe Luminătorul, vinzi? 

67. O, Cuvinte, Doamne, 
A mea bucurie, 

Îngroparea-Ţi de trei zile cum voi răbda? 
Mi se rupe inima ca unei maici. 

68. „Cine-mi va da apă 
Si izvor de lacrimi, 

Ca să plâng pe Iisus, dulcele meu Fiu?", 
A strigat Fecioara, Maica Domnului. 

69. O, munţi si vâlcele 

Si mulţimi de oameni, 

Tânguiţi-vă şi plângeţi cu mine toţi 
Şi jeliţi cu Maica Domnului ceresc! 

70. „Când am să te mai văd, 
Veşnică Lumină, 

Bucuri si dulceaţa sufletului ?", 
A strigat Fecioara, tânguindu-se. 

71. Deşi, ca o piatră, 
Tare si tăioasă, 

Ai primit a Te tăia; dar ne-ai izvorât 
Râu de viată vie, Veşnice Izvor. 

72. Ca dintr-o fântână, 
Din îndoitul râu, 

Ce din coasta Ta a curs, noi ne adăpăm 

Si viata veşnică o moştenim. 

iii •> 

73. Voind Tu, Cuvinte, 

în mormânt Te-ai văzut; 
Dar eşti viu şi scoli din morţi, după cum ai 
spus, 

Cu-nvierea Ta, Mântuitorule. 

74. Te cântăm, Cuvinte, 
Doamne al tuturor. 

împreună şi cu Tatăl şi cu Duhul Sfânt 
Şi-ngroparea Ta cea sfântă proslăvim. 

75. Fericimu-Te toţi, 
Maica lui Dumnezeu, 
Şi-ngroparea de trei zile noi o cinstim 
A Fiului tău si-al nostru Dumnezeu. 

76. în mormânt, Viaţă, 
Pus-ai fost, Hristoase, 

Şi s-au spăimântat oştirile îngereşti, 
Plecăciunea Ta cea multă proslăvind. 

STAREA A DOUA 

Glasul al 5-lea: 

1. Cuvine-se, dar, 

Să cădem la Tine, Ziditorul, 

Cel ce pe cruce mâinile Ţi-ai întins 

Şi-ai zdrobit de tot puterea celui rău. 

2. Cuvine-se, dar, 

Să-Ti dăm slav-a toate Ziditorul, 

Căci din patimi Tu ne-ai scos, prin patima 

Ta, 

Si din stricăciune toţi ne-am izbăvit. 

3. Soarele-a apus, 

Iar pământul s-a clătit, Cuvinte, 
Apunând Tu, ne-nseratul soare, Hristos, 
Şi cu trupul în mormânt punându-Te. 

4. Somn învietor 

în mormânt dormind, Hristoase Doamne, 
Din cel greu somn al păcatului ai sculat 
întreg neamul omenesc cel păcătos. 

5. „Una-ntre femei 

Te-am născut Fiu, fără de durere; 

Dar acum sufăr dureri, prin patima Ta", 

Cea Curată, mult jelindu-se, zicea. 

6. Sus văzându-Te, 

De Părinte nedespărţit, Doamne, 
Iar jos cu trupul mort, sub pământ fiind, 
Serafimii s-au înfricoşat acum. 

1. Răstignindu-Te, 

S-a rupt tâmpla templului prin mijloc 

Si si-ascund luminătorii lumina lor, 
Sub pământ Tu, Soare, ascunzându-Te. 

8. Cela ce cu-n semn 

A făcut la început pământul, 

Azi apune sub pământ, ca un muritor; 

îngrozeşte-te de-aceasta, cerule! 

9. Sub pământ apui 

Cela ce-ai făcut pe om cu mâna, 

Ca pe oameni să-i înalţi din căderea lor, 

Cu puterea Ta atotputernică. 

10. Veniţi să cântăm 

Lui Hristos Cel mort, plâns sfânt cu jale, 
Ca femeile, ce mir au adus atunci, 
S-auzim cu ele: „Bucuraţi-vă!" 

11. Nesecat mir eşti, 
Cuvinte Doamne; 

Pentru-aceea si femeile mir Ti-aduc, 
Celui viu, ca unui mort şi îngropat. 

12. Cu-ngroparea Ta 

Ai zdrobit de tot iadul, Hristoase, 
Şi cu moartea Ta pe moarte ai omorât 

Si din stricăciune lumea mântuiesti. 

13. Râu de viată eşti 

Ce din Tatăl curgi, înţelepciune, 

Iar în groapă apunând, viaţă dăruieşti 

Celor din adâncurile iadului. 

14. Ca să înnoiesc 

Firea oamenilor cea zdrobită, 
Eu cu moartea mi-am rănit trupul Meu, 
voind; 

Deci, jelind, nu-ţi bate pieptul, Maica Mea. 

15. Sub pământ apui, 

Cel ce eşti luceafăr al dreptăţii, 
Şi pe morţi i-ai ridicat, ca dintr-un somn 
greu, 

Alungând din iad tot întunericul. 

16. Bob cu două firi: 
Dătătorul de viaţă, astăzi, 

în adânc pământ, cu lacrimi, se seamănă; 
însă, răsărind, lumea va bucura. 

17. S-a temut Adam, 

Dumnezeu umblând în rai atuncea, 
Iar acum s-a bucurat c-ai venit la iad; 
Căci căzând atunci, acum s-a ridicat. 

18. Maica Ta acum 

Varsă râuri de lacrimi, Hristoase, 

Şi-a strigat, când Te-a văzut cu trupu-n 
mormânt: 

„înviază, Fiule, precum ai spus!" 

19. Iosif Te-a ascuns, 

Cu evlavie, în groapă nouă; 

Şi cântări dumnezeieşti, de-ngroparea Ta, 

Ţi-a cântat, cu lacrimi împletindu-le. 

20. Doamne, Maica Ta, 
Pironit văzându-Te pe cruce, 
De amară întristare, sufletul ei 
S-a pătruns de cuie şi de sabie. 

21. Maica Ta, văzând 
Adăparea Ta cu fiere, Doamne, 

Cel ce eşti dulceaţa lumii noastre întregi, 

Fata ei cu-amare lacrimi a udat. 

22. „Rău m-am întristat 

Şi rărunchii mi se rup, Cuvinte, 
Junghierea Ta nedreaptă văzându-o", 
Zis-a prea Curata, tânguindu-se. 

23. „Cum am să-ţi închid 

Ochii dulci şi-a Tale buze, Doamne, 

Şi cum dar ca pe un mort Te voi îngropa?" 

A strigat Iosif, înfiorându-se. 

24. Jalnice cântări 

Iosif si cu Nicodim cântă 
Lui Hristos ce S-a-ngropat, acum, în 
mormânt 

Si cu dânşii cântă cetele cereşti. 

ii i 

25. Sub pământ apui 

Tu, Hristoase, soare al dreptăţii; 
Deci şi buna, Maica Ta, care Te-a născut, 
De dureri se stinge, nevăzându-Te. 

26. Iadul s-a-ngrozit, 
Dătătorule de viaţă, Doamne, 
Când prădată şi-a văzut bogăţia lui 
Şi-nviaţi pe morţii cei legaţi din veac. 

27. Soare luminos 

După noapte străluceşte, Doamne; 
Iar Tu, după moartea Ta, străluceşti mai 
mult, 

înviind din groapă ca un Dumnezeu. 

28. Ziditorule, 
Primindu-Te în sân pământul 

S-a clătit de frica Ta, Preaputernice, 
Şi pe morţi cutremurul i-a deşteptat. 

29. O, Hristosul meu! 

Iosif si Nicodim cu miruri, 

într-un chip deosebit, acum Te gătesc 

Strigând: „O, pământe-nfricoşează-te!" 

30. Doamne, ai apus 

Si cu Tine-a soarelui lumină; 

Iar făptura de cutremur cuprins-a fost, 

Făcător al tuturor vestindu-Te. 

31. Piatra cea din unghi 

O acoperă piatră tăiată 

Şi pe Domnu-L pune-n groapă un muritor. 

înfioară-te, de-acuma, tu, pământ! 

32. „Vezi-ne aici: 

Ucenicul cel iubit si Maica, 

Şi cu dulce glas răspunde-ne, Fiule!", 

A strigat Curata, cu amar plângând. 

33. Tu, ca Cel ce eşti 

De viaţă dătător, Cuvinte, 

Pe iudei nu i-ai ucis, fiind răstignit; 

Ba chiar şi pe morţii lor îi înviezi. 

34. Nici chip ai avut, 

Nici frumuseţe, când pătimeai, Doamne; 
Dar mai mult ai strălucit, când ai înviat, 
Si cu sfinte raze ne-ai înfrumuseţat. 

35. Ai apus în trup, 

Sub pământ, nestinsule Luceafăr; 
Şi aceasta neputând vedea soarele, 
In amiazăzi el s-a întunecat. 

36. Luna, soarele 

Se întunecă-mpreună, Doamne, 
Si robi binevoitori Ti s-au arătat 
Şi în mantii negre s-au înveşmântat. 

37. „Chiar de-ai şi murit, 

Dar sutasul Dumnezeu Te ştie; 

Iar eu cum Te-oi pipăi, Dumnezeul meu, 

Mă cutremur", a strigat Cel cu bun chip. 

38. A dormit Adam 

Si din coastă lui-si scoase moarte; 
Tu dormind acum, Cuvinte-al lui Dum- 
nezeu, 

Lumii viată izvorăsti din coasta Ta. 

40. Ai dormit puţin 

Si-ai dat viată la cei morţi, Hristoase, 
Şi-nviind ai înviat pe cei adormiţi, 
Ce din veacuri adormise, Bunule. 

41. De ai si murit, 

Dar ai dat vinul de mântuire, 
Vită, care izvorăsti viată tuturor; 

Patima si crucea Ta Ti le slăvesc. 

i i 

42. Cum au suferit 

Cerestile cete îndrăzneala 

i 

Celor ce Te-au răstignit, Dumnezeule, 
Când Te văd gol, sângerat şi osândit? 

43. O, neam jidovesc 
îndărătnic, ce-ai primit arvuna! 
Cunoscut-ai ridicarea Bisericii; 
Pentru ce dar pe Hristos L-ai osândit? 

44. în batjocură 

Tu îmbraci pe împodobitorul, 

Care cerul a-ntărit şi-a-mpodobit 

Tot pământul, într-un chip prea minunat. 

45. Ca un pelican 

Te-ai rănit în coasta Ta, Cuvinte; 

Si-ai dat viată l-ai Tăi fii, care au murit, 

Răspândind asupra lor izvoare vii. 

46. Oarecând, Navi 

Opri soarele, zdrobind duşmanii; 

Iar Tu, Soare, ascunzându-Ţi lumina Ta, 

Ai zdrobit pe-al iadului stăpânitor. 

47. Nu te-ai despărţit 

De-al Părintelui sân, Milostive; 
Chiar să fii om muritor ai binevoit 
Şi în iad, Hristosul meu, Te-ai pogorât. 

48. Tins fiind pe lemn, 

Cel ce spânzuri pământul pe ape, 
în pământ, fără suflare, acum pogori; 
Care lucru nerăbdându-1, tremură. 

49. „Vai, o, Fiul meu!" 

Prea Curata jeleşte şi zice: 

„Că pe care-L aşteptam, ca pe-un împărat 

Osândit acum pe cruce îl privesc!" 

50. Astfel mi-a vestit 

Gavriil, venind din cer la mine: 

El mi-a spus că-mpărăţia Fiului meu 

Este o împărăţie veşnică. 

51. Vai, s-a împlinit 

A lui Simeon proorocie, 

Că prin inima mea sabie a trecut; 

O, Emanuile, Cel ce eşti cu noi! 

52. O, iudeilor! 
Rusinati-vă măcar de morţii 
înviaţi de Dătătorul vieţii lor, 

Cel pe care, pizmătăreţ, L-aţi ucis. 

53. S-a cutremurat 

Si lumina soarele si-a stins-o, 

Când în groapă Te-a văzut neînsufleţit; 

Nevăzuta mea lumină, Bunule! 

54. Cu amar plângea 

Prea Curata Maica Ta, Cuvinte, 
Când pe Tine Te-a văzut acum în mor- 
mânt; 

Ne-nceput şi negrăite Dumnezeu! 

55. Maica Precista 

Omorârea Ta văzând, Hristoase, 
Cu adânc-amărăciune, Ţie-Ţi grăia: 
„Să nu zăboveşti, Viată, între morţi!" 

56. Iadul cel cumplit 

Tremura, când Te-a văzut pe Tine, 
Veşnic soare al măririi, Hristosul meu, 
Şi în grab-a dat din el pe cei legaţi. 

57. Ce privelişte 

Mare şi grozav-acum se vede; 

Căci al vieţii dătător moarte-a suferit, 

Voind El să dea viată tuturor!" 

58. Coasta Ţi-au împuns, 
Mâinile Ţi-au pironit, Stăpâne; 

Si cu rana Ta din coastă ai vindecat 
Ne-nfrânarea mâinilor strămoşilor. 

59. Oarecând jelea 

Toată casa pe fiul Rahilei; 

Iar acum pe al Fecioarei Fiu îl jelesc 

Maica Lui si ceata ucenicilor. 

60. Palme si loviri 

I s-au dat lui Hristos peste faţă, 
Celui ce cu mâna Sa pe om plăsmui, 
Si-a zdrobit cu totul ale fiarei falei. 

61. Toti cei credincioşi, 
Cu-ngroparea Ta scăpaţi de moarte, 

îţi cinstim, Hristoase-al nostru, cu laude 
Răstignirea şi-ngroparea Ta acum. 

62. Cel far-de-nceput, 

Veşnice Părinte, Fiu si Duh Sfânt, 
întăreşte stăpânirea-mpăraţilor 
împotriva duşmanilor, ca un bun. 

63. Ceea ce ne-ai născut, 

Prea Curată Fecioară, viaţa, 
Potoleşte dezbinarea-n Biserică 
Şi dă pace, ca o bună, tuturor. 

64. Cuvine-se, dar, 

Să cădem la Tine, Ziditorul, 

Cela ce pe cruce mâinile Ţi-ai întins 

Şi-ai zdrobit de tot puterea celui rău. 

STAREA A TREIA 

Glasul al 3-lea: 

1. Neamurile toate 
Laudă-ngropării 
Ti-aduc, Hristoase al meu. 

2. Arimatianul 
Jalnic Te pogoară 

Şi-n mormânt Te-ngroapă. 

3. De mir purtătoare, 
Mir Ţie, Hristoase, 
Ţi-aduc cu sârguinţă. 

4. 


Vino-ntreagă fire, 




Psalmi de îngropare 




Lui Hristos să-I aducem. 


5. 


Pe cel viu cu miruri, 




Ca pe-un mort, să-L ungem 




Cu mironosiţele. 


6. 


Fericite Iosif! 




Trupul ce dă viaţă, 




Al lui Hristos, îngroapă. 


7. 


Cei hrăniţi cu mană 




Lovesc cu piciorul 




în Binefăcătorul. 


8. 


O, ce nebunie! 




Pe Hristos omoară 




Cei ce-au ucis pe profeţi. 


9. 


Ca rob far-de minte, 




A trădat Iuda 




Pe-Adâncu-nţelepciunii. 


10. 


Rob ajunge-acuma 




Vicleanul de Iuda, 

Cel ce-a vândut pe Domnul. 


11. 


Zis-a înţeleptul: 




„Groap-adâncă este 




Gâtlejul jidovilor". 


12. 


La viclenii jidovi, 




Căile lor strâmbe 




Curse si ciulini sunt. 


13. 


Iosif si Nicodim 




Pe Domnul îngroapă, 




Cu toată cuviinţa. 


14. 


Slavă Ţie, Doamne, 




Cel ce dai viată 




Şi-n iad puternic pogori. 


15. 


Maica Prea Curata 




Se jelea, Cuvinte, 




Pe Tine mort văzându-Te. 


16. 


Primăvară dulce, 




Fiul meu prea dulce, 




Frumuseţea un-Ţi-a apus ? 


17. 


Plângere pornit-a 




Maica Prea Curata, 

Când ai murit, Cuvinte. 


18. 


Vin cu mir, să-L ungă, 




De mir purtătoare, 




Pe Hristos, mirul ceresc. 


19. 


Cu moartea pe moarte 




O omori Tu, Doamne, 




Cu sfânta Ta putere. 


20. 


Piere-amăgitorul, 




Scapă amăgitul 




Cu-nţelepciunea-Ţi, Doamne. 


21. 


Cade vânzătorul 




în adâncul gheenei, 




în groapa stricăciunii. 


22. 


Curse si ciulini sunt 

•> 




Căile lui Iuda, 




Celui nebun si viclean. 


23. 


Pier răstignitorii, 




împărate-a-toate, 




Dumnezeiescule Fiu. 


24. 


Toţi pier, împreună, 




In groapa pierzării, 

Bărbaţii sângiuirilor. 


25. 


Fiule din tatăl, 




împărat a toate, 




Cum ai primit patima? 


26. 


Maica, mieluşeaua, 




Mielul ei pe cruce văzându-L, 




S-a tânguit. 


27. 


Trupul ce dă viaţă 




Iosif îl îngroapă-mpreună 




Cu Nicodim. 


28. 


Mult înlăcrimată 




A strigat Fecioara, 




Rărunchii pătrunzându-şi. 


29. 


O, a mea lumină, 




Fiul meu prea dulce, 




Cum Te-ai ascuns în groapă? 


30. 


Nu mai plânge, Maică, 




Pe Adam si Eva; 




Ca să-i slobod, Eu sufăr. 


31. 


Fiul meu, slăvescu-Ti 




înalta-ndurare 

Prin care rabzi acestea. 


32. 


Cu oţet si fiere 




Te-au adăpat, Doamne, 




Gustarea veche s-o strici. 


33. 


Te-ai suit pe cruce, 




Cel ce altădată 




Umbrişi poporul sub nor. 


34. 


De-mir-purtătoare 




Venind la-Ta groapă 




Ţi-aduceau, Doamne, miruri. 


35. 


Scoală-Te,-ndurate, 




Şi pe noi ne scoate 




Din a gheenei groapă! 


36. 


„Doamne, înviază", 




Zice vărsând lacrimi 




Maica Ta ce Te-a născut. 


37. 


înviază,-n grabă, 




Alungând durerea 




Curatei tale Maice! 


38. 


Prinse-au fost de frică 




Cerestile cete, 



35 





Când Te-au văzut mort, Doamne. 


39. 


Iartă de greşeli 




Pe aceia care, cu frică, 




Cinstesc a Tale patimi. 


40. 


O, înfricoşată, 




Străină vedere; 




Pământul cum te-ascunde! 


41. 


Altădat-un Iosif 




Ţi-a slujit in fuga 




Şi-acum Te-ngroapă altul. 


42. 


Plânge, Te jeleşte 




Prea Curata-Ti Maică, 




Tu fiind mort, Cuvinte. 


43. 


Spaimă ia pe îngeri 




De grozava-Ţi moarte, 




O, Făcător a toate! 


44. 


Până-n zori, cu miruri, 




Ţi-au stropit mormântul 




Cele înţelepte. 


45. 


Pace în biserici, 




Lumii mântuire 

Prin Învierea-Ti dă-ne! 

46. O, Treime Sfântă, 
Tată, Fiu şi Duh Sfânt, 
Lumea mântuieste. 

47. Robilor tăi, Maică, 
Dă-le ca să vadă 
învierea Fiului tău! 

Se repetă troparul întâi: 

Neamurile toate 
Laudă-ngropării 
Ti-aduc, Hristoase-al meu. 

